Komission asetus (ETY) N:o 1107/91, annettu 30 päivänä huhtikuuta 1991, persikoiden ja nektariinien laatuvaatimuksista annetun asetuksen (ETY) N:o 3596/90 liitteen muuttamisesta



Virallinen lehti nro L 110 , 01/05/1991 s. 0063 - 0066

Suomenk. erityispainos Alue 3 Nide 37 s. 0102

Ruotsink. erityispainos Alue 3 Nide 37 s. 0102



KOMISSION ASETUS (ETY) N:o 1107/91, annettu 30 päivänä huhtikuuta 1991, persikoiden ja nektariinien laatuvaatimuksista annetun asetuksen (ETY) N:o 3596/90 liitteen muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon hedelmä- ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72(1), sellaisena kuin se on viimeksi muutettuna asetuksella (ETY) N:o 3920/90(2), ja erityisesti sen 2 artiklan 2 kohdan toisen alakohdan, sekä katsoo, että komission asetuksen (ETY) N:o 3596/90(3) liitteessä vahvistetaan persikoiden ja nektariinien laatuvaatimukset; näiden laatuvaatimusten julkaistussa versiossa on useita virheitä, tämän vuoksi liite on korjattava, ja tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 3596/90 liite tämän asetuksen liitteellä. 2 artikla Tämä asetus tulee voimaan 1 päivänä toukokuuta 1991. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 30 päivänä huhtikuuta 1991. Komission puolesta Ray MAC SHARRY Komission jäsen (1) EYVL N:o L 118, 20.5.1972, s. 1 (2) EYVL N:o L 375, 31.12.1990, s. 17 (3) EYVL N:o L 350, 14.12.1990, s. 38 LIITE PERSIKOITA JA NEKTARIINEJA KOSKEVAT LAATUVAATIMUKSET I TUOTTEEN MÄÄRITELMÄ Nämä vaatimukset koskevat lajin Prunus persica Sieb. ja Zucc.-lajikkeiden persikoita ja nektariineja(1), jotka on tarkoitettu myytäviksi kuluttajille tuoreina, jalostukseen tarkoitettuja persikoita ja nektariineja lukuun ottamatta. II LAATUA KOSKEVAT MÄÄRÄYKSET Vaatimusten tarkoituksena on määritellä kauppakunnostettujen ja pakattujen persikoiden ja nektariinien laatu. A. Vähimmäisvaatimukset Ottaen huomioon kullekin luokalle annetut erityismääräykset ja sallitut poikkeamat, persikoiden ja nektariinien on oltava - eheitä, - terveitä; tuotteita, joissa on mätää, tai kulutukseen muuten kelpaamattomiksi pilaantuneita tuotteita, ei sallita, - puhtaita, käytännössä vailla näkyviä vieraita ainesosia, - käytännössä vailla tuholaisia, - käytännössä vailla tuholaisten aiheuttamia vioituksia, - vailla epätavallista pintakosteutta, - vailla vierasta hajua ja/tai makua. Persikat ja nektariinit on poimittava huolellisesti. Persikoiden ja nektariinien kehitys- ja kypsyysasteen on oltava sellainen, että ne - kestävät kuljetuksen ja käsittelyn, ja - saapuvat riittävän hyvälaatuisina määräpaikkaan. B. Luokitus Persikat ja nektariinit luokitellaan kolmeen jäljempänä määriteltävään luokkaan: i) Ekstraluokka Tähän luokkaan luokiteltujen persikoiden ja nektariinien on oltava erittäin hyvälaatuisia. Niiden on oltava muodoltaan, kehitysasteeltaan ja väriltään lajikkeelle tyypillisiä, kun otetaan huomioon niiden tuotantoalue. Niiden on oltava virheettömiä lukuun ottamatta erittäin vähäisiä kuorivaurioita sillä edellytyksellä, että ne eivät vaikuta tuotteiden ulkonäköön, laatuun, säilyvyyteen tai pakkauksen yleisvaikutelmaan. ii) I luokka Tämän luokan persikoiden ja nektariinien on oltava hyvälaatuisia. Niillä on oltava lajikkeelle tyypilliset ominaisuudet, kun otetaan huomioon niiden tuotantoalue. Vähäinen muodon, kehitysasteen tai värityksen vajavuus voidaan kuitenkin sallia. Mallon on oltava täysin vahingoittumaton. Persikoita ja nektariineja, jotka ovat haljenneet kannan kiinnityskohdasta, ei sallita. Vähäiset kuorivauriot voidaan kuitenkin, jos ne eivät vaikuta persikoiden ja nektariinien ulkonäköön, laatuun, säilyvyyteen tai pakkauksen yleisvaikutelmaan, sallia seuraavissa rajoissa: - muodoltaan pitkänomaiset vauriot eivät saa olla yli 1 cm:n pituisia, - muiden vaurioiden kokonaispinta-ala ei saa ylittää 0,5 cm²:ä. iii) II luokka Tähän luokkaan kuuluvat persikat ja nektariinit, joita ei voida luokitella ylempiin luokkiin mutta jotka täyttävät edellä määritellyt vähimmäisvaatimukset. Mallossa ei saa olla pahoja virheitä. Persikoita ja nektariineja, jotka ovat haljenneet kannan kiinnityskohdasta, sallitaan vain laatupoikkeamien rajoissa. Persikoissa ja nektariineissa voidaan kuitenkin sallia vähäisiä kokovaurioita seuraavissa rajoissa, jos ne eivät vaikuta hedelmän laatuun, säilyvyyteen eivätkä koko pakkauksen yleisvaikutelmaan: - muodoltaan pitkänomaiset vauriot sallitaan 2 cm:n rajoissa, - muiden vaurioiden kokonaispinta-ala ei saa ylittää 1,5 cm²:ä. III KOKOLAJITTELUA KOSKEVAT MÄÄRÄYKSET Koko määritetään: - joko ympärysmitan tai - suurimman poikkileikkauksen halkaisijan mukaan. Persikat ja nektariinit lajitellaan seuraavaa luokittelua noudattaen: >TAULUKON PAIKKA> Pienin sallittu koko ekstraluokassa on 56 mm (halkaisija) ja 17,5 cm (ympärysmitta). Hedelmät on lajiteltava koon mukaan kaikissa luokissa. IV SALLITTUJA POIKKEAMIA KOSKEVAT MÄÄRÄYKSET Kussakin pakkauksessa sallitaan laatu- ja kokopoikkeamat tuotteissa, jotka eivät täytä määrätyn luokan vaatimuksia. A. Sallitut laatupoikkeamat i) Ekstraluokka 5 % määrästä tai painosta persikoita tai nektariineja, jotka eivät vastaa tämän luokan vaatimuksia, mutta jotka täyttävät I luokan vaatimukset tai poikkeuksellisesti hyväksytään tämän luokan sallittujen poikkeamien rajoissa. ii) I luokka 10 % määrästä tai painosta persikoita tai nektariineja, jotka eivät vastaa tämän luokan vaatimuksia, mutta jotka täyttävät II luokan vaatimukset tai poikkeuksellisesti hyväksytään tämän luokan sallittujen poikkeamien rajoissa. iii) II luokka 10 % määrästä tai painosta persikoita tai nektariineja, jotka eivät vastaa tämän luokan vaatimuksia eivätkä vähimmäisvaatimuksia; hedelmiä, jotka ovat selvästi vaurioituneet tai alkaneet mädäntyä tai muuten pilaantua kulutukseen kelpaamattomiksi, ei kuitenkaan sallita. B. Sallitut kokopoikkeamat Kaikissa luokissa: 10 % määrästä tai painosta persikoita tai nektariineja, joiden halkaisija poikkeaa enintään 3 mm pakkauksessa ilmoitetusta halkaisijasta, kun kokolajittelu tehdään halkaisijan mukaan, ja joiden ympärysmitta poikkeaa enintään 1 cm pakkauksessa ilmoitetusta ympärysmitasta, kun kokolajittelu tehdään ympärysmitan mukaan. Pienimmässä kokoluokassa tämä sallittu poikkeama koskee kuitenkin ainoastaan persikoita ja nektariineja, joiden koko ei ole enempää kuin 2 mm (halkaisija) tai 6 mm (ympärysmitta) pienempi kuin vahvistettu vähimmäiskoko. V KAUPPAKUNNOSTUSTA KOSKEVAT MÄÄRÄYKSET A. Tasalaatuisuus Kunkin pakkauksen sisällön on oltava tasalaatuinen, ja kukin pakkaus saa sisältää ainoastaan persikoita tai nektariineja, jotka ovat samaa alkuperää, lajiketta, laatua, kypsyysastetta ja kokoluokkaa; ekstraluokassa pakkauksen sisällön on oltava myös väriltään yhtenäinen. Kunkin pakkauksen sisällön näkyvän osan on edustettava koko sisältöä. B. Pakkaaminen Persikat ja nektariinit on pakattava siten, että ne tulevat suojatuiksi sopivalla tavalla. Pakkauksen sisällä käytettävien materiaalien on oltava uusia, puhtaita ja laadultaan sellaisia, ettei niistä aiheudu tuotteelle ulkoista tai sisäistä vahinkoa. Materiaalien käyttö, erityisesti kaupallisia tietoja sisältävien paperien tai leimojen käyttö on sallittu sillä edellytyksellä, että painatus tai liimaus on tehty myrkyttömällä painovärillä tai liimalla. Pakkauksissa ei saa olla mitään vieraita aineita. C. Tarjontamuoto Persikat ja nektariinit voidaan pakata jollakin seuraavista tavoista: - pienissä pakkauksissa - yhteen kerrokseen ekstraluokassa; tässä luokassa jokainen yksittäinen hedelmä on pidettävä erillään sen viereisistä hedelmistä, - I ja II luokissa - yhteen tai kahteen kerrokseen, tai - enintään neljään kerrokseen, jos hedelmät on sijoitettu kennoihin siten, että ylemmän kerroksen hedelmät eivät paina alemman kerroksen hedelmiä. VI MERKITSEMISTÄ KOSKEVAT MÄÄRÄYKSET Kunkin pakkauksen samalla sivulla on oltava selvin, pysyvin ja ulkopuolelle näkyvin kirjaimin kirjoitettuna seuraavat merkinnät: A. Tunnistusmerkinnät >TAULUKON PAIKKA> B. Tuote - Tuotteen nimi, jollei pakkauksen sisältö ole näkyvissä, - lajikkeen nimi ekstra- ja I luokissa. C. Tuotteen alkuperä - Alkuperämaa ja mahdollisesti tuotantoalue tai kansallinen, alueellinen tai paikallinen nimitys. D. Kaupalliset tiedot - Luokka, - kokoluokka (vähimmäis- tai enimmäishalkaisijoin taikka vähimmäis- ja enimmäisympärysmitoin ilmaistuna tai III osastossa "kokolajittelu" määrätyillä tunnistusmerkinnöillä varustettuna), - kappalemäärä (vapaaehtoinen). E. Virallinen tarkastusmerkintä (vapaaehtoinen). (1) Tässä tarkoitetaan kaikkia lajin Prunus persica Sieb. ja Zucc. tyyppejä kuten persikoita tai nektariineja tai vastaavia, joiden kivi on maltoon kiinnittynyt tai irrallinen, ja joiden kuori on nukkainen tai sileä.